El Departament d'Afers i Relacions Institucionals i Exteriors i Transparència, mitjançant la Direcció General de Relacions Institucionals i amb el Parlament, duu a terme les polítiques públiques de recuperació i foment de la memòria democràtica, i de promoció de la pau i dels drets humans.
D'acord amb l'article 14.1 f) del Decret 45/2016, de 19 de gener, d'estructuració del Departament d'Afers i Relacions Institucionals i Exteriors i Transparència, la Direcció General de Relacions Institucionals i amb el Parlament té la funció de fomentar, a través de convocatòries públiques o mitjançant la signatura de convenis de col·laboració, les iniciatives que, en l'àmbit de la seva competència, puguin sorgir de la societat civil o del món acadèmic.
El Govern de la Generalitat valora positivament les activitats que desenvolupen les entitats i fundacions memorialistes, i les dedicades a la promoció de la pau i dels drets humans.
Per tot això, vistos els articles 87 i següents del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre; els preceptes de caràcter bàsic de la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic; l'Acord de Govern de 22 de juliol on s'aprova la instrucció per a la unificació de criteris en la gestió general de les subvencions tramitades per la Generalitat de Catalunya i pels ens que conformen el seu sector públic, i l'Ordre ECO/172/2015 de 3 de juny, sobre formes de justificació de subvencions.
A proposta de la Direcció General de Relacions Institucionals i amb el Parlament, i en exercici de les facultats que m'atribueix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aprovar les bases reguladores de les subvencions a entitats, cooperatives i fundacions sense ànim de lucre, domiciliades a Catalunya, per a projectes de recuperació i foment de la memòria democràtica, i de promoció de la pau i dels drets humans.
Es deroga expressament l'ORDRE GRI/179/2014, de 10 de juny (DOGC núm. 6652) per la qual s'aproven les bases reguladores de les subvencions per a projectes de recuperació i foment de la memòria democràtica, i de promoció de la pau i dels drets humans, i s'obre la convocatòria per al bienni 2014-2015.
Barcelona, 10 d'octubre de 2016
Conseller del Departament d'Afers i Relacions Institucionals i Exteriors i Transparència
L'objecte d'aquesta línia de subvencions és donar suport a projectes realitzats majoritàriament a Catalunya, que ja s'hagin realitzat en el moment de la publicació de la convocatòria corresponent i destinats a la recuperació i el foment de la memòria democràtica, i la promoció de la pau i dels drets humans.
En concret, es dóna suport a les línies temàtiques següents:
Línia 1: Projectes de recuperació i difusió de la memòria democràtica: preferentment, projectes de recollida de testimonis de l'exili i la deportació republicans, i de la postguerra catalana, així com també projectes de documentació i geolocalització de fosses comunes i llocs de repressió a la Guerra Civil.
Línia 2: Projectes de difusió i sensibilització en matèria de drets humans: preferentment, els centrats en la situació dels drets humans dins l'actual context socioeconòmic de Catalunya, i que promoguin objectius establerts en les lleis catalanes de defensa o garantia de drets humans (infància, immigració, no discriminació, equitat de gènere i drets de les dones, LGTB i pobresa energètica).
Línia 3: Projectes de difusió i sensibilització en el camp de la cultura de la pau: preferentment, projectes transversals i amb incidència intergeneracional.
Els terminis de presentació de sol·licituds, d'execució dels projectes i de justificació s'estableixen en la resolució de convocatòria corresponent.
Poden optar a les subvencions previstes en aquesta Ordre les entitats sense ànim de lucre, fundacions o cooperatives sense ànim de lucre, domiciliades a Catalunya, l'objecte de les quals tingui relació directa amb les finalitats que són objecte de subvenció en aquesta Ordre o bé amb activitat prèvia constatable mitjançant la memòria o recull d'activitats dels darrers dos anys en els àmbits de recuperació i foment de la memòria democràtica, i de promoció de la pau i dels drets humans.
En queden excloses les entitats i fundacions orgànicament vinculades a partits polítics, a universitats, a organitzacions sindicals o a associacions empresarials.
Per obtenir la condició de beneficiàries dels ajuts, les entitats sol·licitants han de complir els requisits i les condicions generals que estableix l'article 13 de la Llei 38/2003, de 17 de novembre, general de subvencions, i els següents:
4.2 Complir les mesures d'integració social de persones discapacitades d'acord amb la normativa vigent.
4.3 Complir les normes en matèria d'eradicació de la violència masclista d'acord amb la normativa vigent.
4.5 Haver complert el deure de presentar els comptes anuals al Protectorat de la Generalitat de Catalunya, d'acord amb l'article 336-3 del llibre tercer del Codi Civil de Catalunya, aprovat per la Llei 4/2008, de 24 d'abril.
4.6 Declarar que són certes i completes les dades que es detallen en la sol·licitud, així com en tota la documentació annexa a la sol·licitud.
4.7 Haver adaptat els estatuts a la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
4.8 No haver estat sancionades ni condemnades per haver exercit o tolerat pràctiques laborals considerades discriminatòries per raó de sexe o de gènere, sancionades per resolució administrativa ferma o condemnades per sentència judicial ferma, d'acord amb l'article 11.1 de la Llei 17/2015, del 21 de juliol, d'igualtat efectiva de dones i homes.
4.9 Presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
4.10 Complir la normativa sobre propietat intel·lectual.
4.11 Respectar allò establert a la Llei 17/2015, de 21 de juliol, d'igualtat efectiva de dones i homes.
5.1 El procediment de concessió de la subvenció amb independència de la línia temàtica del projecte, s'ha de fer en règim de concurrència competitiva.
5.2 L'òrgan competent per a l'ordenació i la instrucció del procediment de concessió de les subvencions a què es refereixen aquestes bases és la persona titular de la Subdirecció General de Memòria, Pau i Drets Humans.
5.3 Una comissió tècnica (Comissió d'Avaluació) ha d'avaluar les sol·licituds presentades i emetre l'informe corresponent, a partir del qual l'òrgan instructor ha d'elevar la proposta de resolució a la persona titular de la Direcció General de Relacions Institucionals i amb el Parlament, que resoldrà el procediment.
La proposta de resolució s'ha de motivar aplicant els criteris de valoració previstos en aquestes bases.
5.4 Els membres de la Comissió d'Avaluació són nomenats per la persona titular de la Direcció General de Relacions Institucionals i amb el Parlament.
La Comissió d'Avaluació està integrada per la persona titular de la Subdirecció General de Memòria Pau i Drets Humans, que la presideix, dos/dues tècnics/ques del departament competent en matèria de recuperació i foment de la memòria democràtica, i de promoció de la pau i dels drets humans, un dels quals actua com a secretari/ària de la Comissió, i un professor expert en Drets Humans.
S'ha de vetllar per garantir la paritat de gènere en la Comissió d'Avaluació, sempre que sigui possible.
5.5 Un cop avaluades les sol·licituds, l'òrgan instructor formula la proposta de concessió dels ajuts d'acord amb l'informe de la Comissió d'Avaluació.
Posteriorment, la persona titular de la Direcció General de Relacions Institucionals i amb el Parlament emet la resolució provisional i definitiva de la convocatòria.
5.6.1 L'atorgament d'aquestes subvencions està supeditat a la possibilitat de reducció parcial o total de l'ajut, abans que no es dicti la resolució definitiva de concessió, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Activitats i conceptes subvencionables
Es considera despesa subvencionable la que de manera inequívoca respongui a la naturalesa de l'activitat objecte de l'ajut, resulti estrictament necessària, i s'efectuï en el termini d'execució que prevegi la convocatòria corresponent.
En cap cas el cost dels béns o serveis objecte de l'ajut no pot superar el seu valor de mercat.
6.1 Són subvencionables les despeses directament relacionades amb l'objecte de la subvenció; és a dir, les despeses derivades d'activitats destinades a la recuperació i el foment de la memòria democràtica, i la promoció de la pau i dels drets humans.
a) Exposicions, llibres, publicacions i material divulgatiu.
b) Cursos, commemoracions, congressos, jornades, conferències i seminaris.
c) Recerca, recollida de fonts i documentació.
6.2 Són subvencionables els costos indirectes fins al 15% dels costos corresponents a personal del pressupost del projecte, i no cal aportar cap altre justificant.
Per tal de calcular els costos indirectes s'apliquen les directrius de costos simplificats dels fons estructurals i d'Inversió Europeus (EIE).
6.3 Són subvencionables les despeses de personal, que poden representar un màxim del 50% del cost total del projecte.
6.4 Són subvencionables els impostos directes, com l'IRPF, o indirectes, com l'IVA, el qual només és subvencionable en els casos que l'entitat sigui consumidora final d'IVA.
6.5 Si a la data de la justificació no es disposa del model de resum anual de retencions i ingressos a compte (model 190), s'ha de completar la informació dels models trimestrals mitjançant una relació on consti el nom i cognoms, el NIF i l'import de les retencions de cadascun dels treballadors imputats a l'activitat subvencionada.
Aquesta relació ha d'estar signada pel representant legal de l'entitat beneficiària.
6.6 Són subvencionables les cotitzacions a la Seguretat Social.
6.7 Despeses no subvencionables que no poden formar part del pressupost de l'acció subvencionada:
–L'adquisició de béns per al funcionament ordinari de les entitats
–La construcció i adquisició de béns immobles, o obres de conservació o millora d'aquests béns.
–L'adquisició de maquinària, utillatge, mobiliari i equipaments, incloent-hi equips informàtics, així com els treballs d'instal·lació i muntatge que requereixin.
–Les atencions protocol·làries i de naturalesa similar, com ara obsequis o àpats.
6.8 Cada entitat pot presentar un sol projecte a la convocatòria corresponent, individualment o de manera conjunta amb altres entitats.
7.1 La dotació màxima de la convocatòria és la que s'establirà en la convocatòria corresponent.
Les subvencions es concedeixen tenint en consideració les disponibilitats pressupostàries i la puntuació obtinguda d'acord amb els criteris de valoració establerts en la base 11.
7.2 L'import de l'ajut és un percentatge o fracció del cost total de l'activitat o projecte.
En cap cas no pot superar el 80% del cost total de l'activitat subvencionada.
7.3 L'import de les subvencions no pot superar en cap cas la quantitat de 10.000 euros.
7.4 La despesa mínima, realitzada i justificada, de l'activitat objecte de l'ajut exigible per poder considerar acomplert l'objecte i la finalitat de l'ajut és del 70% del cost de l'activitat.
L'incompliment d'aquesta despesa mínima comporta la revocació total de l'ajut atorgat.
7.5 Si la desviació pressupostària entre el cost inicialment pressupostat i el cost final justificat de l'activitat objecte de l'ajut no excedeix del 20% no comporta la reducció de la quantia de l'ajut.
Només es pot aplicar aquest percentatge si es garanteix que s'ha acomplert l'objecte i la finalitat de l'ajut i es respecta el topall establert a la base 7.2.
7.6 Els criteris que s'han de tenir en compte preferentment per determinar la quantia dels ajuts són el cost del projecte, els altres ajuts rebuts, la puntuació obtinguda pels criteris de valoració, i la disponibilitat pressupostària.
7.7 En cap cas, l'import dels ajuts concedits no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat que ha de desenvolupar el beneficiari.
7.8 Les subvencions que es concedeixin d'acord amb aquestes bases són compatibles amb ajuts complementaris públics i privats, i no són compatibles amb altres subvencions sol·licitades o concedides per al mateix projecte per qualsevol departament o entitat pública de la Generalitat durant el període de realització del projecte.
8.1 Per demanar l'ajut, les entitats sol·licitants han de presentar una sol·licitud emplenada d'acord amb el formulari normalitzat, al qual han d'adjuntar la documentació que s'indica a la base 10.
8.2 Les sol·licituds s'han de presentar preferentment pels mitjans telemàtics de Tràmits gencat ( http://tramits.gencat.cat ), accessible des la Seu electrònica de la Generalitat de Catalunya ( https://seu.gencat.cat ).
A aquests efectes, les sol·licituds efectuades per mitjans electrònics es consideren presentades davant l'Administració de la Generalitat de Catalunya quan s'enregistrin en el Registre Telemàtic de la Generalitat de Catalunya mitjançant Tràmits gencat i quedi constància a l'assentament d'entrada.
8.3 En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
8.4 No obstant el que preveu la base 8.2, les sol·licituds i la resta de documentació a aportar es poden presentar també de manera presencial a l'adreça que consti en la corresponent convocatòria o en qualsevol dels llocs que preveu l'article 16.4 de la Llei 39/2015, d'1 d'Octubre, del procediment administratiu comú de les administracions públiques.
8.5 El formulari normalitzat de sol·licitud presencial es pot obtenir a Tràmits gencat ( http://tramits.gencat.cat ), accessible des de la seu electrònica ( https://seu.gencat.cat ), a les dependències de la Direcció General de Relacions Institucionals i amb el Parlament (c.
Rivadeneyra, 6, 08002 Barcelona) i al web del Departament d'Afers i Relacions Institucionals i Exteriors i Transparència ( http://exteriors.gencat.cat/ ).
8.6 La signatura i presentació del formulari de sol·licitud comporta:
- La plena acceptació d'aquestes bases i porta implícita l'autorització a l'òrgan gestor per verificar totes les dades que s'hi contenen.
- L'autorització a l'òrgan gestor per obtenir els certificats o verificacions necessaris per a la tramitació de la subvenció a emetre per altres administracions o entitats públiques, des de la finalització del termini de presentació de les sol·licituds de subvenció i fins al compliment per part de la persona beneficiària de la respectiva obligació de justificació de manera completa i correcta.
La inexactitud, la falsedat o l'omissió de caràcter essencial en qualsevol dada o document que acompanyi la sol·licitud d'ajuts deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de l'ajut, sens perjudici que puguin ser causa de revocació de l'ajut, si es coneixen amb posterioritat a la concessió.
8.7 L'òrgan competent per a la tramitació i la gestió de les sol·licituds pot demanar la informació complementària que consideri necessària per avaluar les sol·licituds.
Identificació, autenticació i signatura electrònica
La identificació i la signatura electrònica de les persones beneficiàries es faran a través dels sistemes d'identificació i signatura electrònica admesos per la Seu electrònica (WEB) d'acord amb els criteris establerts a l' Ordre GRI/233/2015, del 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En tot cas, les persones que presentin les sol·licituds per mitjans telemàtics, es podran identificar i signar electrònicament, mitjançant mecanismes d'identificació i signatura de nivell superior (certificats electrònics, DNI,...)
10.1 Amb la sol·licitud s'ha d'adjuntar la documentació que es detalla a continuació:
a) Memòria explicativa i detallada de l'activitat per a la qual se sol·licita la subvenció, signada per la persona representant de l'entitat.
b) Una relació classificada de les despeses de l'acció, amb identificació del creditor, número de la factura o document de valor probatori equivalent al tràfic mercantil, l'import, la data d'emissió, la data de pagament i l'entitat finançadora.
Cal que estigui signat per la persona representant de l'entitat.
En el cas que l'activitat subvencionada consisteixi en diferents actuacions, la relació de despeses es desglossarà per actuacions i per conceptes de despesa.
c) També hi han de figurar els ingressos previstos.
Cal que estigui signat per la persona representant de l'entitat, amb indicació de la quantia global, la quantia de la subvenció que se sol·licita i el detall de les fonts de finançament.
10.2 L'imprès de sol·licitud inclourà declaracions i memòries sobre els aspectes que es detallen a continuació relatives als requisits de la base 4 i que la persona sol·licitant ratifica mitjançant la signatura de la sol·licitud:
- Declaració responsable de no estar sotmès a cap dels supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
- En cas que tingui una plantilla de 50 o més persones treballadores, declaració responsable de complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
- En cas que tingui una plantilla igual o superior a 25 persones, memòria que indiqui els mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball, d'acord amb els agents socials, de conformitat amb la Llei 5/2008, de 24 d'abril, del dret de les dones a eradicar la violència masclista.
- Declaració conforme compleix els requisits dels articles 33 i 36.4 de la Llei 1/1998, de 7 de gener, de política lingüística, respecte als centres laborals i, en les empreses que tinguin establiments oberts al públic a Catalunya, complir els requisits que estableixen els articles 32.1 i 32.3 d'aquesta Llei.
- En el cas de fundacions, declaració responsable que acrediti el compliment del deure de presentació dels comptes anuals davant el protectorat, d'acord amb l'article 336-3 del Codi Civil de Catalunya.
- En el cas d'associacions i fundacions ja constituïdes, declaració responsable, d'haver donat compliment a la previsió d'adaptació dels estatuts i inscripció d'aquesta adaptació en el registre corresponent, segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior, si s'escau.
- Declaració responsable de no haver estat sancionada per resolució administrativa ferma o condemnada per sentència judicial ferma per haver exercit o tolerat pràctiques laborals considerades discriminatòries per raó de sexe o de gènere.
- Declaració sobre si s'han demanat o s'han obtingut altres ajuts o subvencions públics o privats per al mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
- Quan s'utilitzi qualsevol element susceptible de generar drets d'autor, declaració que digui que es compleix el que disposa la normativa sobre propietat intel·lectual.
- Declaració d'estar inscrites en el registre corresponent.
- Declaració d'adhesió als principis ètics i regles de conducta als quals han d'adequar l'activitat les persones beneficiàries.
- Declaració responsable de compliment d'allò que estableix la llei 17/2015, de 21 de juliol, d'igualtat efectiva de dones i homes.
Amb la signatura de les declaracions responsables, la persona signant manifesta, sota la seva responsabilitat, que compleix els requisits establerts i que disposa de la documentació que ho acredita.
11.1 La Comissió d'Avaluació ha de valorar els projectes presentats d'acord amb els criteris següents i sobre un màxim total de 100 punts, repartits de la manera següent:
a) Qualitat del projecte presentat (fins a 30 punts).
Amb aquest criteri es valora la coherència, concreció, claredat i detall de la proposta; públic destinatari, i objectius i resultats, i també la presència d'indicadors d'avaluació qualitatius i quantitatius.
b) Coherència tècnica i econòmica del projecte (fins a 30 punts).
Amb aquest criteri es valoren la claredat, detall i pertinença del cost de l'activitat, així com la diversitat de fonts de finançament addicionals.
c) Assumpció de les línies temàtiques d'actuació preferents (fins a 20 punts).
Amb aquest criteri es valora l'adequació del projecte a les línies temàtiques d'actuació preferents indicades a la Base 1 d'aquesta ordre.
d) Col·laboració amb altres entitats sense ànim de lucre (fins a 10 punts)
Amb aquest criteri es valora la integració del projecte subvencionat en un marc de col·laboració amb altres entitats o fundacions.
e) Pla de comunicació (fins a 5 punts).
Amb aquest criteri es valora l'abast de la difusió del projecte, segons els mitjans emprats per part de les entitats per difondre les activitats.
f) Contribució de l'activitat a la cohesió territorial (fins a 5 punts).
Amb aquest criteri es valoren el grau de descentralització i el nivell d'incidència del projecte arreu del territori i la rellevància del projecte en l'entorn socioeconòmic.
En cas d'empat, la Comissió d'Avaluació ha de donar preferència al projecte que tingui una puntuació més alta en el criteri 10.1 c) i, si l'empat persistís, en els criteris 10.1 a) b) i f), per aquest ordre.
11.2 Els projectes que no obtinguin un mínim de 60 punts no seran subvencionables.
Les subvencions s'atorgaran en ordre descendent de puntuació fins a exhaurir l'import total de la dotació de la convocatòria.
Resolució provisional, acceptació de la subvenció i presentació de documentació addicional
12.1 L'òrgan instructor ha de formular la proposta de resolució provisional de concessió de les subvencions, que s'ha de fonamentar, ordinàriament, en els informes de la Comissió d'Avaluació.
Quan l'òrgan que fa la proposta no segueixi els informes esmentats, ha de motivar-ne la discrepància.
12.2 La Resolució provisional de concessió dels ajuts es notifica a les entitats interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que es puguin utilitzar addicionalment altres mitjans electrònics.
12.3 La Resolució provisional de concessió dels ajuts ha de contenir la llista de sol·licitants proposats per ser-ne beneficiaris, així com les entitats que formen part de la llista de reserva, si n'hi ha, degudament prioritzada en funció de la puntuació obtinguda i sempre que hagin assolit la puntuació mínima exigida.
En el supòsit que alguna de les entitats proposades per ser beneficiàries de l'ajut no l'accepti o desisteixi de la sol·licitud, es pot atorgar l'ajut a les entitats sol·licitants de la llista de reserva per ordre de puntuació, sempre que s'hagi alliberat crèdit suficient per atendre les sol·licituds següents amb igual puntuació, prèvia aportació de la documentació a què es refereixen els apartats 5 i 6 d'aquesta base i, si escau, de l'acceptació de l'ajut.
12.4 Les entitats proposades com a beneficiàries dels ajuts han de presentar la documentació que els sigui requerida d'acord amb els apartats 5 i 7 d'aquesta base, dins el termini de 10 dies hàbils a comptar de l'endemà de la publicació de la Resolució provisional de concessió.
La Resolució provisional de concessió ha de contenir el requeriment de la documentació esmentada.
També han de presentar en aquest termini el document d'acceptació de l'ajut, segons model normalitzat.
Dins del mateix termini les entitats sol·licitants poden presentar al·legacions, que s'han de tenir en compte en el moment de resoldre.
Les entitats que hagin presentat la sol·licitud per mitjans telemàtics de Tràmits gencat [URL] poden presentar la documentació requerida i el model normalitzat d'acceptació de l'ajut de forma electrònica pels mitjans electrònics de Tràmits gencat.
12.5 La documentació a què es refereix l'apartat 10.2, que cal aportar en tot cas, és la següent:
a) Còpia compulsada de la documentació acreditativa de la representació amb què s'actua, si no s'ha inscrit en un registre públic o en el Registre electrònic general de la representació.
En cas que la representació estigui inscrita als registres esmentats, no cal aportar aquesta documentació, perquè l'òrgan instructor ho comprova d'ofici.
b) En el cas de societats civils, còpia compulsada de l'escriptura pública o contracte de constitució.
c) En el cas d'entitats privades sense ànim de lucre que no estiguin exemptes d'IVA o subjectes a la regla de prorrata, perquè fan activitats exemptes i activitats subjectes a l'impost, certificat de l'Agència Tributària o documentació que acrediti aquesta situació.
d) Imprès de sol·licitud de transferència bancària, signat i segellat per l'entitat bancària (Disponible a:
No es requerirà aquest document quan es verifiqui que les dades bancàries que s'indiquen en el formulari normalitzat de sol·licitud són les mateixes que les indicades a la convocatòria anterior.
No cal aportar els documents indicats en les lletres anteriors en el cas que la persona sol·licitant els hagi presentat anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
En el supòsit que s'hagin presentat, cal indicar clarament la data i l'òrgan o dependència on van ser presentats i el procediment a què feien referència.
Si l'òrgan instructor, per causes alienes a la seva actuació, no pot aconseguir els documents, ha de requerir a l'entitat beneficiària que els aporti en el termini de 10 dies hàbils.
Aquest requeriment es notifica individualment a les entitats sol·licitants.
Si la documentació es presenta per mitjans telemàtics:
b) Les entitats sol·licitants poden presentar còpies digitalitzades dels documents en substitució de les còpies compulsades, d'acord amb l'article 35.2 de la Llei 11/2007, de 22 de juny, d'accés electrònic dels ciutadans als serveis públics.
12.6 L'òrgan instructor ha de comprovar d'ofici les dades i el compliment dels requisits següents:
b) En el cas de persones jurídiques, les dades relatives a la personalitat jurídica, a la capacitat d'obrar i al document d'identificació fiscal de l'entitat als registres corresponents.
c) En el cas de fundacions, que hagin acomplert el deure de presentació dels comptes anuals davant el protectorat.
d) En el cas de fundacions i associacions, que hagin adaptat els seus estatuts d'acord amb el règim transitori previst per la Llei 4/2008, de 24 d'abril, del llibre tercer del Codi civil de Catalunya.
En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits esmentats, ha de requerir a l'entitat proposada com a beneficiària que aporti la documentació escaient en els termes que estableix l'apartat 5 d'aquesta base.
Aquest requeriment es notifica individualment a les entitats esmentades.
L'òrgan instructor pot demanar a les entitats sol·licitants que aportin la documentació complementària que consideri necessària per acreditar les dades que figuren a la sol·licitud.
13.1 L'incompliment dels requisits no esmenables o del termini de presentació de sol·licituds que estableixen aquestes bases comporta la inadmissió de la sol·licitud.
13.2 Comporta el desistiment de la sol·licitud:
a) La manca de presentació de qualsevol dels documents que estableix la base 10 i 12 o la manca d'esmena dels requisits esmenables, dins el termini de 10 dies hàbils i amb el requeriment previ.
El requeriment es notifica individualment a les entitats sol·licitants.
b) La manca de presentació de la documentació que sigui requerida, en els termes que estableix la base 12.4.
13.3 Amb anterioritat a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds.
Es notifica a les entitats interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que es puguin utilitzar addicionalment altres mitjans electrònics.
14.1 La resolució de la convocatòria correspon a la persona titular de la Direcció General de Relacions Institucionals i amb el Parlament.
14.2 La resolució i la notificació de les subvencions s'han d'efectuar en el termini màxim de sis mesos a comptar des de l'endemà de la data de publicació de la convocatòria.
D'acord amb el que estableix l'article 54.2 apartat e) de la Llei 26/2010, de 3 d'agost, un cop transcorregut aquest termini de sis mesos sense que s'hagi dictat i notificat resolució expressa, les sol·licituds s'han d'entendre desestimades.
14.3 La Direcció General de Relacions Institucionals i amb el Parlament ha de notificar la resolució de la convocatòria a les entitats beneficiàries amb els mateixos mitjans i amb els mateixos efectes i condicions que estableix la base 13.3 per a la notificació de les resolucions d'inadmissió i desistiment..
14.4 Contra la resolució d'atorgament de la subvenció es pot interposar recurs d'alçada, de conformitat amb el que preveu l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 112, 121 i 122 de la Llei 39/2015, d'1 d'Octubre, del procediment administratiu comú de les administracions públiques, davant del secretari general del Departament d'Afers i Relacions Institucionals i Exteriors i Transparència en el termini d'un mes comptador des de l'endemà de la rebuda de la notificació, sens perjudici de qualsevol altre recurs que consideri procedent per a la defensa dels seus interessos.
14.5 D'acord amb l'article 18 de la Llei 38/2003, de 17 de novembre, general de subvencions, i l'article 15 de Acord de Govern AG/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, si l'import de l'ajut atorgat, individualment considerat, és igual o superior a 3.000 euros, l'òrgan concedent en fa publicitat en el Diari Oficial de la Generalitat de Catalunya, i l'exposició d'una relació al Tauler electrònic de l'Administració de la Generalitat de Catalunya [URL], amb expressió de la convocatòria, el programa, el crèdit pressupostari al qual s'imputen, beneficiari, quantitat concedida i finalitat o finalitats de la subvenció.
14.6 S'entén acceptada la subvenció si l'entitat beneficiària no hi renuncia de manera expressa en el termini de deu dies hàbils a comptar de l'endemà de rebre la notificació de la resolució de la concessió.
En el cas que es produeixi alguna renúncia, l'òrgan competent per resoldre la convocatòria pot adjudicar l'ajut a la sol·licitud amb més puntuació entre les no concedides inicialment, sempre que superin la qualificació de 60 punts prevista a la base 11.2.
Les acceptacions de les renúncies i les substitucions s'han de notificar individualment a les entitats interessades, d'acord amb els articles 40 i 41 de la Llei 39/2015, d'1 d'Octubre, del procediment administratiu comú de les administracions públiques.
16.1 El pagament de l'ajut es tramita mitjançant una bestreta del 80% de l'import atorgat, a partir de la notificació de la concessió, per a la qual no s'exigeixen garanties.
El pagament del 20% restant es tramita un cop l'activitat objecte de l'ajut ha estat degudament justificada i s'ha acomplert la finalitat que en va motivar la concessió.
16.2 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el Departament d'Afers Exteriors, Relacions Institucionals i Transparència realitzi les comprovacions corresponents amb l'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al Departament d'Afers i Relacions Institucionals i Exteriors i Transparència a què es refereix l'apartat de les bases 8.6.
16.3 L'ajut es paga mitjançant transferència bancària al compte corrent indicat amb aquesta finalitat per l'entitat beneficiària.
Termini i forma de justificació
17.1 Les entitats beneficiàries han de presentar la documentació justificativa davant la Direcció General de Relacions Institucionals i amb el Parlament com a màxim, en el termini de dos mesos des de la notificació de la resolució de concessió de les subvencions.
17.2 La documentació justificativa s'ha de trametre per qualsevol dels mitjans que estableix la la Llei 39/2015, d'1 d'Octubre, del procediment administratiu comú de les administracions públiques.
17.3 Forma de justificació: cal presentar un compte justificatiu simplificat que té caràcter de declaració responsable i que ha de contenir la documentació següent:
17.3.1 Una memòria detallada que expliqui el compliment de la finalitat del projecte subvencionat, amb indicació de les activitats realitzades i els resultats obtinguts.
En aquesta memòria s'han d'explicar tots els aspectes necessaris per evitar dubtes en la imputació de les despeses i poder relacionar aquestes activitats amb els justificants econòmics de la despesa realitzada.
17.3.2 Una relació classificada de les despeses de l'acció, amb identificació del creditor, el número de la factura o document de valor probatori equivalent al tràfic mercantil, l'import, la data d'emissió i la data de pagament, i on consti l'ens finançador de la despesa.
D'acord amb l'article 31.2 de la Llei 38/2003, de 17 de novembre, general de subvencions, es considera despesa realitzada la que ha estat efectivament pagada amb anterioritat a la finalització del període de justificació.
Les factures, que han d'anar a nom de l'entitat beneficiària de la subvenció, s'han d'emetre durant el període de realització del projecte que s'estableixi a la convocatòria corresponent.
El compte justificatiu simplificat ha d'incloure una liquidació del total del pressupost del projecte que es va presentar amb la sol·licitud i ha d'indicar els ingressos i les despeses del projecte subvencionat, segons el model normalitzat que estarà disponible [URL].
També es pot accedir al formulari de justificació normalitzat des del web del Departament ( http://exteriors.gencat.cat/ca/ambits-dactuacio/memoria-pau-i-drets-humans/ ).
17.3.3 Una relació detallada dels altres ingressos o subvencions que financen l'activitat subvencionada amb indicació de l'import i la procedència.
Quan els justificants de les despeses s'imputin parcialment a d'altres subvencions o ingressos, cal indicar la quantia exacta o el percentatge imputat a cada finançador, amb identificació dels òrgans concedents.
17.3.4 Es poden justificar els salaris de les persones vinculades directament al desenvolupament de l'acció subvencionada fins al màxim establert a la base 5.3.
Cal aportar un document signat pel representant legal de l'entitat beneficiària que detalli, per a tota la relació de persones de les quals s'hagin presentat nòmines, les activitats desenvolupades i la dedicació exacta al projecte subvencionat (mesos, dies, hores, segons correspongui).
En el cas de requeriment de l'òrgan gestor, aquesta justificació es fa mitjançant la presentació de les nòmines imputades a l'acció subvencionada i del corresponent comprovant de transferència bancària individualitzada, o bé mitjançant una relació de pagaments a les persones assalariades associades al desenvolupament de l'activitat subvencionada.
En el cas que s'imputi el salari brut com a despesa subvencionable cal aportar, a més, els models TC1 i TC2 de Seguretat Social, el model 111 d'IRPF i el model 190, amb els comprovants de pagament corresponents.
17.3.5 L'òrgan gestor, per tal d'obtenir una evidència raonable sobre l'adequada aplicació de la subvenció, ha de comprovar l'aplicació correcta de l'ajut, sol·licitant a cada entitat beneficiària determinats justificants de despesa mitjançant la tècnica del mostreig combinat, que han de representar com a mínim el 25% del cost total de l'acció.
L'òrgan gestor pot requerir la totalitat dels justificants de despesa si ho considera oportú.
El requeriment dels justificants seleccionats per mostreig s'ha de notificar de manera individual a les entitats beneficiàries, que els han de presentar en el termini de 10 dies.
17.3.6 D'acord amb l'article 31.3 de la Llei 38/2003, de 17 de novembre, general de subvencions, en el cas de despeses de subministraments i de prestació de serveis, quan aquestes siguin superiors a 18.000 euros (IVA exclòs), el beneficiari ha de sol·licitar com a mínim tres ofertes de diferents proveïdors, amb caràcter previ a la contractació del compromís per a la prestació del servei o el lliurament del bé, llevat que, per les característiques especials de les despeses subvencionables, no hi hagi en el mercat un nombre suficient d'entitats que el subministrin o el prestin.
L'elecció entre les ofertes presentades, que s'han d'aportar en la justificació o, si escau, en la sol·licitud de la subvenció, s'ha de fer d'acord amb els principis d'eficiència i economia, i quan l'elecció no recaigui en la proposta econòmica més avantatjosa s'ha de justificar expressament en una memòria.
17.3.7 Una mostra dels elements informatius, divulgadors i publicitaris relacionats amb el projecte subvencionat i, en el cas de l'edició de llibres o altres publicacions, dos exemplars del llibre o publicació subvencionats.
17.4 Si un cop transcorregut el termini establert per a la justificació, l'entitat beneficiària no ha presentat la documentació, l'òrgan administratiu competent ha de requerir-li que la presenti en el termini improrrogable de quinze dies hàbils.
La falta de presentació de la justificació en el termini establert en aquesta base comporta l'exigència del reintegrament i d'altres responsabilitats establertes en la Llei general de subvencions.
La presentació de la justificació en el termini addicional que estableix aquest apartat no eximeix l'entitat beneficiària de les sancions que corresponguin d'acord amb la Llei general de subvencions.
Si els documents presentats com a justificació són incorrectes o incomplets, s'ha de comunicar a l'entitat interessada la necessitat d'esmenar les anomalies detectades en un termini màxim de deu dies hàbils, a comptar de l'endemà de la notificació, amb l'advertiment que, si no ho fa, es procedirà a la revocació de la subvenció i, si escau, al reintegrament de la bestreta.
La subvenció s'ha de reduir en funció del grau d'incompliment, quan l'entitat no acrediti l'import total del pressupost del projecte d'acord amb la resolució d'atorgament, i sempre que s'hagi complert la finalitat per a la qual es va atorgar la subvenció.
En cap cas la suma de subvencions i ajuts rebuts pot superar l'import total de la despesa realitzada.
Altres obligacions de les entitats beneficiàries
Les entitats beneficiàries han de complir les obligacions que estableix la legislació vigent en matèria de subvencions i, en concret:
a) Haver realitzat el projecte subvencionat d'acord amb la sol·licitud.
b) Notificar a la Direcció General de Relacions Institucionals i amb el Parlament els ajuts obtinguts o demanats a altres administracions o entitats públiques o privades, nacionals o internacionals, rebuts amb posterioritat a la presentació de la sol·licitud de la convocatòria corresponent.
c) Proporcionar en tot moment la informació que els sigui requerida respecte a la subvenció concedida i sotmetre's a les actuacions de comprovació de la Direcció General de Relacions Institucionals i amb el Parlament, de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable.
d) Cedir al Departament d'Afers i Relacions Institucionals i Exteriors i Transparència de la Generalitat de Catalunya, després d'haver-hi subscrit el contracte de cessió corresponent, els drets d'explotació sobre l'obra resultant del projecte subvencionat, especialment els de reproducció, distribució, comunicació pública i transformació, que es poden exercir en concurrència amb el propi beneficiari.
Sens perjudici d'això, i d'acord amb el text refós de la Llei de propietat intel·lectual, aprovat pel Reial decret legislatiu 1/1996, de 12 d'abril, en les activitats que impliquin l'ús públic de l'obra s'hi ha de fer constar l'autoria dels treballs que la integrin.
e) Seguir els protocols per a projectes de memòria oral que es troben a la pàgina del memorial democràtic [URL] en cas de projectes de memòria oral.
f) Complir les obligacions que regulen els articles 90 bis i 92 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
g) Quan l'import de la despesa subvencionable superi els llindars establerts a la normativa de contractes públics per a la contractació menor, s'han de sol· licitar com a mínim tres ofertes de diferents proveïdors, amb caràcter previ a la contracció del compromís per a l'execució de l'obra, la prestació del servei o el lliurament del bé, tret que, per les seves característiques especials, no hi hagi en el mercat un nombre suficient d'entitats que els realitzin, prestin o subministrin, o tret que la despesa s'hagi efectuat amb anterioritat a la concessió de la subvenció.
L'elecció entre les ofertes presentades, que s'han d'aportar en la justificació, s'ha de dur a terme d'acord amb els criteris d'eficiència i economia.
Si l'elecció no recau en la proposta econòmica més avantatjosa, s'ha de justificar expressament en una memòria.
h) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
i) Complir les altres obligacions que preveuen la normativa vigent en matèria de subvencions i les bases reguladores de cada subvenció.
j) Presentar una declaració responsable en què manifestin el seu compliment al que preveu la Llei.17/2015, de 21 de juliol, d'igualtat efectiva de dones i homes.
k) Adherir-se als principis ètics i regles de conducta als quals han d'adequar la seva activitat, en especial els que consten en l'annex de l'Acord de Govern GOV/85/2016, de 28 de juny.
19.1 L'òrgan concedent té la facultat de revisar els ajuts concedits i modificar les resolucions de concessió en el cas d'alteració de les condicions o de l'obtenció concurrent d'altres ajuts.
19.2 Les entitats beneficiàries podran sol·licitar l'ampliació del termini d'execució o justificació de la subvenció abans del venciment del termini de què es tracti per raons degudament justificades.
L'òrgan concedent ha de resoldre expressament; en cas contrari, la sol·licitud s'entendrà desestimada.
Revocacions i infraccions administratives
L'incompliment per part de les entitats beneficiàries de qualsevol de les obligacions que estableixen les bases reguladores i la convocatòria, o de la resta d'obligacions establertes per la normativa aplicable, o la no acreditació de la realització d'una part o de la totalitat de les activitats subvencionades, són causa de revocació parcial o total de l'ajut concedit.
Sens perjudici d'això, els incompliments esmentats poden ser constitutius d'una infracció administrativa en matèria de subvencions, i poden donar lloc a la incoació del procediment sancionador corresponent.
D'acord amb la Llei orgànica 15/1999, de 13 de desembre, de protecció de dades de caràcter personal (LOPD), les dades de caràcter personal de les entitats sol·licitants seran tractades amb la finalitat exclusiva de gestionar i tramitar aquesta convocatòria de subvencions d'acord amb els principis de seguretat i confidencialitat que la normativa sobre protecció de dades estableix.
Totes les dades personals s'han de disposar desagregades per sexes per facilitar els estudis estadístics i informes de gènere, d'acord amb la normativa vigent sobre aquesta matèria, i respectant, en tot cas, la Llei orgànica 15/1999, de 13 de desembre.
En tot allò que no estigui previst en aquestes bases, les entitats beneficiàries dels ajuts queden subjectes a les disposicions sobre subvencions del capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, així com a la normativa bàsica en matèria de subvencions i la resta de la normativa aplicable.